**Մայրենիի դասի պլան**

**Դպրոց՝ Արալեզի միջն. դպրոց**

**Դասարան՝ III, 24 աշակերտ**

**Դասվար՝ Մարինե Զարոյան**

**Ամիս, ամսաթիվ՝ 10.05.2018թ.**

**Դասի տևողությունը՝ 45 րոպե**

**Դասի թեման՝ Թե ինչպես Չիպոլինոն խաբեց Մաստինո շանը (Էջ 142)**

***Դասի նպատակները***

***ա) ակադեմիական***

* Կընթերցեն բնագիրը՝ կառավարելով ընթերցանության տեմպը՝ այն համապատասխանեցնելով բնագ
* Կընթերցեն բնագիրը՝ կառավարելով ընթերցանության տեմպը՝ այն համապատասխանեցնելով բնագրի բովանդակությանը
* Կգուշակեն բնագրի շարունակությունը՝ զարգացնելով ստեղծագործական կարողությունները
* Կկրկնեն ընդարձակ և համառոտ նախադասությունների մասին ունեցած գիտելիքները
* Կշտկեն բնագրի նախադասությունների խառնված հերթականությունը

***բ) սոցիալական***

* Կկարողանան որոշել հերոսների զգայական վիճակը (ուրախ է, տխուր է...)
* Կկատարեն դատողություններ հերոսների բնավորության և արարքների վերաբերյալ
* Կտեսնեն, որ բույսերի թագավորությունում ևս պայքարում են արդարության և ազատության համար

***Դասի խնդիրները***

* զարգացնել շուտ կողմնորոշվելու, արագ արձագանքելու կարողությունը
* նպաստել պարզ ընդարձակ նախադասությունը պարզ համառոտ նախադասության վերածելու կարողության զարգացմանը

**Անհրաժեշտ պարագաներ**

* Պարկ
* Սոխ
* խաչբառ

**Ցուցադրական նյութեր**

* բանջարեղենի քարտեր
* դասարանի մի անկյունում ստեղծել բույսերի թագավորություն
* գիրք «Չիպոլինոյի արկածները»
* մուլտֆիլմ «Չիպոլինոյի արկածները»

**Հիմնական հասկացություններ**

**Դասի ընթացքը.**

**Կազմակերպչական մաս**

Առավոտյան ուղերձ, հին դասանյութի հարցում

**Խթանման փուլ**

 Սեղանին դրված է մի պարկ, որի մեջ կա մի առարկա: Բայց, այ քեզ փորձանք, այդ պարկը չենք կարողանում բացել: Երեխանե՛ր, պարկը կբացվի այն ժամանակ, երբ դուք կկռահեք, թե ինչ է գտնվում այնտեղ: Աշակերտները տալիս են այնպիսի հարցեր, որոնց ուսուցիչը պատասխանում է միայն «այո» և «ոչ» բառերով (փակ հարցեր): Երեխաները կռահում են, որ խոսքը սոխի մասին է: Այնուհետև բացում են պարկը և հանում սոխը:

 -Ի՞նչ գիտեք սոխի մասին: Բոլոր մտքերն ու գաղափարները գրի ենք առնում գրատախտակին (մտագրոհ կամ մտքերի տարափ մեթոդի կիրառում):

 **Կծու արցունք**

սոխ

սոխ

 **Խոհանոց համեղ**

 **Գլուխ հոտ**

 **Բանջարանոց օգտակար**

 **Բանջարեղեն բուժիչ**

-Իսկ դուք գիտե՞ք, թե իտալերեն ինչպես են ասում սոխին: Որպեսզի իմանանք, եկեք լուծենք խաչբառը(առ.1 էջ 146): Խաչբառի հանելուկները նախօրոք լցնել պարկի մեջ: Երեխաները մոտենում են, պարկից վերցնում հանելուկը, կարդում: Հանելուկի ճիշտ պատասխանը գտնելու դեպքում երեխաները գտնում են սոխի իտալերեն անվանումը:

|  |  |  |  |  |  |
| --- | --- | --- | --- | --- | --- |
|  |  **1 չ** | **ա** | **մ** | **ի** | **չ** |
|  **2 կ** | **ի** | **տ** | **ր** | **ո** | **ն** |
| **3 պ** | **ղ** | **պ** |  **ե** | **ղ** |
| **4 ս** | **ո** |  **խ** |
| **5 բ** |  **ա** | **լ** |
| **6 լ** |  **ո** |  **բ** | **ի** |
| **7վ** |  **ա** |  **ր** |  **ու** | **ն** |  **գ** |
| **8 լ** | **ո** |  **լ** |  **ի** |  **կ** |

 -Կեցցե՛ք, լուծեցիք. Սոխի իտալերեն անվանումը չիպոլինո է: Այսօր մենք ընթերցելու ենք «Չիպոլինոյի արկածները» հեքիաթից մի փոքրիկ հատված, որը բույսերի թագավորության մասին պատմող մի հրաշալի հեքիաթ է: Հեքիաթի վերնագիրն է «Թե ինչպես Չիպոլինոն խաբեց Մաստինո շանը»: Իսկ թե ով է հեղինակը, կիմանաք, եթե լուծեք գաղտնագիրը: Ջնջելով ձեր ամենասիրելի սուտասելուկներից մեկի վերնագիրը՝ կկարդաք հեքիաթի հեղինակի անունը:

**ՋասուտնիլիկՌոորսդակարինը**

 Երեխաները կռահում են գաղտնագիրը: Պատմում են Ջանի Ռոդարիի մասին, քանի որ նրանք արդեն ծանոթ են հեղինակին, ունեն որոշ տեղեկություններ:

 Ջանի Ռոդարին ծնվել է Իտալիայում։ Նրա հայրը հացթուխ էր, մահացել է, երբ Ջանին 10 տարեկան էր։ Ջանիին և նրա երկու եղբայրներին մեծացրել է մայրը։ Նա սիրում էր [ջութակ](https://hy.wikipedia.org/wiki/%D5%8B%D5%B8%D6%82%D5%A9%D5%A1%D5%AF) նվագել և նկարել: Մանուկ հասակում նա երազում էր հայտնի նկարիչ դառնալ: 17 տարեկան հասակում սկսում է աշխատել գյուղական դպրոցում՝ որպես կրտսեր դասարանների ուսուցիչ: Ռոդարին հրաշալի ուսուցիչ էր, նա և իր աշակերտները հորինում էին հեքիաթներ, խաղում էին զանազան լեզվատրամաբանական խաղեր: Ջանի Ռոդարին լավագույն մանկագիրներից մեկն է: Նրա ստեղծագործություններից հայտնի է հատկապես [«Չիպոլինոյի արկածները»](https://hy.wikipedia.org/wiki/%D5%89%D5%AB%D5%BA%D5%B8%D5%AC%D5%AB%D5%B6%D5%B8%D5%B5%D5%AB_%D5%A1%D6%80%D5%AF%D5%A1%D5%AE%D5%B6%D5%A5%D6%80%D5%A8),  [«Ջելսոմինոն խաբեբաների աշխարհում»](https://hy.wikipedia.org/w/index.php?title=%C2%AB%D5%8B%D5%A5%D5%AC%D5%BD%D5%B8%D5%B4%D5%AB%D5%B6%D5%B8%D5%B6_%D5%AD%D5%A1%D5%A2%D5%A5%D5%A2%D5%A1%D5%B6%D5%A5%D6%80%D5%AB_%D5%A1%D5%B7%D5%AD%D5%A1%D6%80%D5%B0%D5%B8%D6%82%D5%B4%C2%BB&action=edit&redlink=1), «Պապիկը, որը չէր կարողանում հեքիաթ պատմել»...

 Համառոտ ներկայացնել Չիպոլինոյի արկածները մուլտֆիլմի օգնությամբ:

 Չիպոլինոն սոխուկ է: Նա սոխ Չիպոլոնեի որդին է և ունի 7 քույրեր և եղբայրներ: Ապրում են աղքատ, իսկ երկիրը կառավարում է իշխան Լիմոնը: Այնպես է պատահում, որ Լիմոնն այցելում է աղքատների թաղամաս, որտեղ ապրում է սոխերի ընտանիքը: Ժողովուրդը խմբվում է իշխանի շուրջ և Չիպոլինոյի հայրը պատահաբար կանգնում է Լիմոնի ոտքին: Նա ձերբակալվում է և հայտնվում է բանտում: Չիպոլինոն տեսակցում է նրան բանտում և հոր խորհուրդները լսելուց հետո որոշում է հեռանալ տանից և շրջել աշխարհով մեկ: Հանդիպում է ծեր Դդումին, որը նոր տնակ է սարքել: Հայտնվում է սինյոր Պոմիդորը և ասում է, որ տնակը կառուցված է կոմսուհիներ Բալերի տարածքում: Վեճին է խառնվում Չիպոլինոն և ասելով, որ վտանգավոր սրիկա է հայտնաբերել, ցույց է տալիս Պոմիդորին հայելին: Սա որոշում է քաշքշել սոխուկի մազերը և արցունքները դուրս են թափվում նրա աչքերից:

 Սինյոր Պոմիդորը նորից է հայտնվում Դդումի տան մոտ: Այս անգամ նրա հետ են զինվորները: Դդումին հանում են իր տնակից, իսկ տնակը հսկում է Պոմիդորի շունը: Չիպոլինոն նրան քնաբերով ջուր է տալիս և քնած շանը տանում է Բալերի այգի:Այդ ժամանակ Բալերին հյուր են գալիս բարոն Մանդարինը և դուքս Նարինջը: Սրանք անվերջ ուտում են և ճնշում ու նեղացնում են կրտսեր Բալուկին, որը շատ բարի տղա է: Այդ ընթացքում սինյոր Պոմիդորը իմանում է Դդումի տնակի անհետացման մասին և քսան զինվորների ուղեկցությամբ մեկնում է պարզելու ապստամբության պատճառները և պատժելու մեղավորներին: Չիպոլինոն և մաեստրո Տանձը հայտնվում են բանտում, որտեղ նրանց վրա են հարձակվում մկները:

 Չիպոլինոյի խուց է գալիս սինյոր Խլուրդը: Սա կարող է օգնել բանտարկյալներին և փախուստի նոր թունել բացել: Սակայն Խաղողի վառած լուցկին պատճառ է դառնում, որ Խլուրդը փախչի: Այդուհանդերձ Չիպոլինոն որոշ ընկերների հետ կարողանում է փախչել: Նրանք թաքնվում են քարանձավում, որտեղ ընկերանում են Արջի հետ:

 Հետո ընկերները ամրանում են Բալերի ամրոցում, որտեղ նրանց անօգուտ գրոհում են Լիմոնի զինվորները: Լիմոնները հաղթում են, երբ նրանց օգնության է գալիս մի ամբողջ դիվիզիա: Չիպոլինոն հայտնվում է բանտում և տեսնում է այստեղ իր հորը: Նրանք նստած են տարբեր խցերում, իսկ փոստատար Սարդը փոխանցում է նրանց նամակները: Սակայն Սարդը մի օր անհետանում է և նամակագրությունն ընդհատվում է: Այդ ժամանակ Չիպոլինոյի մոտ է գալիս ծանոթ Խլուրդը: Նա հայտնում է, որ թունելը պատրաստ է: Ընկերների հետ հերոսը կարողանում է փախչել Խլուրդի փորած թունելով, սակայն նրա ծեր հայրը մնում է բանտում:

 Երկրում դժգոհների թիվը շատ է աճում և սինյոր Պոմիդորը մի օր իմանում է, որ հեղափոխություն է հասունացել: Գտնվելով Բալերի ամրոցում՝ նա տեսնում է Ազատության դրոշը և վախից բարձրանում է կտուրը: Այստեղ տեսնում է Չիպոլինոյին և նորից բռնում է նրա մազերից: Սա պատճառ է դառնում այն բանի, որ սինյոր Պոմիդորը դառնորեն լաց է լինում երկրորդ անգամ: Տեսնելով Ազատության դրոշը՝ իշխան Լիմոնը թաքնվում է աղբաթմբի մեջ: Բալերը հեռանում են երկրից: Պոմիդորը հայտնվում է բանտում: Իսկ իշխանական պալատը հանձնվում է երեխաներին:

 Ինչպես տեսնում եք երեխաներ, այս ամենը տեղի է ունենում բույսերի թագավորությունում: Խաչբառում նշված բոլոր բառերն ունեն մեկ ընդհանուր անուն, ո՞րն է այդ ընդհանուր անունը (բույս):

 Ընդհանուր անունը գտնելուց հետո երեխաները բացում են դասագրքերը, ուշադիր դիտում նկարազարդումը, ընթերցում վերնագիրը:

-Երեխանե՛ր, ի՞նչ կապ կարող են ունենալ կիտրոնը, սոխը, վարունգը, լոլիկը և այսօրվա մեր դասանյութը ( կանխագուշակման մեթոդ)

**Իմաստի ընկալում**

 Երեխաները փորձում են գտնել հարցի պատասխանը, որից հետո ընթերցում ենք դասանյութը: Տեքստը բաժանում ենք հատվածների և հատվածաբար ընթերցում: Յուրաքանչյուր հատված ընթերցելուց հետո երեխաները մեկնաբանում են: Իրականացվում է բառային աշխատանք:

**Խմբային աշխատանք**

Դասարանը բաժանվում է 4 խմբի, յուր. խմբում 6 աշակերտ:

*I Խումբ*

**Խմբին տրվում է թուղթ, որը ծալումներով բաժանված է 6 հատվածների և յուր. հատվածում գրված է մեկ հարց.**

* Ո՞վ
* Ինչպիսի՞
* Ի՞նչ արեց
* Որտե՞ղ
* Ինչպե՞ս
* ե՞րբ

 Առաջին աշակերտը գրում է առաջին հարցի պատասխանը մեկ բառով և ծալում է թղթի այդ հատվածը, որպեսզի ընկերները չտեսնեն: Այնուհետև թուղթը փոխանցում է: Մյուս աշակերտները ևս նույն սկզբունքով աշխատում են: Վերջում ստացվում է ծիծաղաշարժ, պարզ ընդարձակ նախադասություն:

*II Խումբ*

Քավոր Դդումը տխուր նստած էր մի կոճղի վրա:

**Ամեն անգամ մի բառ հանելով՝ այնպե՛ս համառոտեք, որ ստացվի նախադասություն: Գրեք ստացված համառոտ նախադասությունը** (Դդումը նստած էր:)

*III Խումբ*

**Վերադասավորե՛ք նախադասություններն այնպես, որ ստացվի տեքստ:**

Նա բուժեց շնիկի ոտքը: /2/

Նա բացեց դուռը և տեսավ նույն շանը՝ մի ուրիշ շնիկի հետ: /4/

Բժիշկը տեսավ մի վիրավոր շնիկ: /1/

Որոշ ժամանակ անց բժիշկը դռան ճանկռտոց լսեց: /3/

Բժիշկը հասկացավ, որ այդ շնիկն էլ էր ուզում բուժվել: /5/

*IV Խումբ*

**Կազմե՛լ համառոտ նախադասություն Արա բառով: Ընդարձակե՛լ երկրորդական անդամներով՝ գծապատկերի վանդակների թվին համապատասխան:** (Առ. 3 էջ 144)

**Կշռադատման փուլ**

Կիրառել «2 աստղիկ-1 դրոշակ» մեթոդական հնարը

* առանձնացնել պատմվածքի՝ ձեզ դուր եկած պահը
* առանձնացնել պատմվածքի կարևոր պահը
* ձևակերպել մեկ ցանկություն

**Եզրահանգում:** Այսպիսով, անգամ բույսերի թագավորությունում պայքարում են ազատության և արդարության համար:

**Տնային հանձնարարություն**

Բնագիրը կարդալ և պատմել